|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** |  **Nr. GND/2024/** |
|  |  **(protokols Nr. ; .p.)** |

**Par Gulbenes novada pašvaldības** **kustamās mantas – automašīnas Ford Mondeo (valsts reģistrācijas numurs GS7768),** **norakstīšanu un nodošanu utilizācijai**

2024.gada 30.maijā Gulbenes novada pašvaldības dome pieņēma lēmumu Nr. GND/2024/295 “Par kustamās mantas – automašīnas Ford Mondeo (valsts reģistrācijas numurs GS7768), atsavināšanu” (protokols Nr. 11; 64.p.), ar kuru nolēma nodot atsavināšanai Gulbenes novada pašvaldības īpašumā esošo kustamo mantu – automašīnu Ford Mondeo (valsts reģistrācijas numurs GS7768) (transportlīdzekļa 1.reģistrācijas datums: 31.08.2007., VIN: WFODXXGBBD7Y27111) (turpmāk – Transportlīdzeklis), par brīvu cenu – 550,00 EUR (pieci simti piecdesmit *euro*) apmērā, publicēt sludinājumu par transportlīdzekļa pārdošanu Gulbenes novada pašvaldības tīmekļa vietnē www.gulbene.lv, kā arī noteica, ka, ja 5 (piecu) dienu laikā pēc informācijas publicēšanas pašvaldības tīmekļa vietnē transportlīdzekli pirkt piesakās vairāki pretendenti, Gulbenes novada pašvaldības īpašuma novērtēšanas un izsoļu komisija organizē izsoli ar augšupejošu soli Publiskas personas mantas atsavināšanas likumā noteiktajā kārtībā.

2024.gada 30.maijā Gulbenes novada pašvaldības tīmekļa vietnē www.gulbene.lv tika publicēts sludinājums par Gulbenes novada pašvaldības īpašumā esošā transportlīdzekļa atsavināšanu par brīvu cenu 550,00 EUR (pieci simti piecdesmit *euro*). Noteiktajā termiņā neviens pretendents pieteikumu neiesniedza.

2024.gada 26.aprīlī sauszemes transportlīdzekļu tehniskais eksperts Ansis Vārsbergs (sertifikāts AA Nr.408, spēkā līdz 2027.gada 7.februārim) veica augstākminētā transportlīdzekļa novērtēšanu. Transportlīdzekļa vērtība pēc LTAB vērtību kataloga un metodikas, ņemot vērā tehnisko stāvokli un ekspluatācijas nolietojumu, ir 550,00 EUR (pieci simti piecdesmit *euro*).

Transportlīdzeklim ir nepieciešama vispārēja korozijas novēršana, krāsojuma remonts. Priekšējā bufera apvalka, aizmugurējā kreisā spārna remonts. Pārnesumu kārbas remonts.

Gulbenes novada pašvaldības pamatlīdzekļu kartītē Nr. 001260, inventāra Nr. PRA000951, transportlīdzeklim atlikusī bilances vērtība uz 2024.gada 28.maiju ir 0,00 EUR (nulle *euro* 00 *centi*).

Publiskas personas finanšu līdzekļu un mantas izšķērdēšanas novēršanas likuma 3.panta 1.punktā noteikts, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu.

Saskaņā ar Publiskas personas mantas atsavināšanas likuma 9.panta trešo daļu, noteikts, ka kustamās mantas atsavināšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta.

Nolietotu transportlīdzekļu apsaimniekošanas likuma 6.panta pirmajā daļā noteikts, ka transportlīdzekļa īpašnieks nodrošina, lai jebkurš tā īpašumā esošs nolietots transportlīdzeklis tiktu nodots apstrādes uzņēmumam; transportlīdzekli apstrādes uzņēmumam nodod transportlīdzekļa īpašnieks vai viņa rakstveidā pilnvarota persona.

Saskaņā ar Pašvaldību likuma 10.panta pirmās daļas 17.punktu dome ir tiesīga izlemt ikvienu pašvaldības kompetences jautājumu; tikai domes kompetencē ir noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu saistību uzņemšanās pašvaldības vārdā, ievērojot likumā noteikto. Savukārt saskaņā ar šā likuma 10.panta pirmās daļas 21.punktu dome ir tiesīga tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā automašīnas slikto tehnisko stāvokli, Gulbenes novada Centrālās pārvaldes Īpašumu pārraudzības nodaļas vadītājs Kristaps Dauksts ierosina minēto automašīnu nodot utilizācijai nolietotu transportlīdzekļu apstrādes uzņēmumam.

Pamatojoties uz Pašvaldību likuma 10.panta pirmās daļas 17.punktu un 21.punktu, Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, Nolietotu transportlīdzekļu apsaimniekošanas likuma 6.panta pirmo daļu, Ministru kabineta 2018.gada 13.februāra noteikumu Nr.87 “Grāmatvedības uzskaites kārtība budžeta iestādēs” 224.4.apakšpunktu, 226., 227. un 228.punktu, un ņemot vērā Gulbenes novada pašvaldības īpašuma novērtēšanas un izsoļu komisijas 2024.gada 13.jūnija sēdes lēmumu, protokols Nr. GND/2.7.2/24/13 (14.§), un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. ATZĪT rīkoto Gulbenes novada pašvaldības īpašumā esošās kustamās mantas – vieglās pasažieru automašīnas Ford Mondeo (valsts reģistrācijas numurs GS7768) (transportlīdzekļa 1.reģistrācijas datums: 31.08.2007., VIN: WFODXXGBBD7Y27111), atsavināšanu par brīvu cenu par nesekmīgu.

 2. NODOT šā lēmuma 1.punktā minēto transportlīdzekli utilizācijai nolietotu transportlīdzekļu apstrādes uzņēmumam.

3. NODROŠINĀT Gulbenes novada Centrālās pārvaldes Īpašumu pārraudzības nodaļai šā lēmuma 1.punktā minētā transportlīdzekļa nodošanu nolietotu transportlīdzekļu apstrādes uzņēmumam un noņemšanu no uzskaites Ceļu satiksmes un drošības direkcijā.

4. UZDOT Gulbenes novada Centrālās pārvaldes Finanšu nodaļai šā lēmuma 1.punktā minēto transportlīdzekli izslēgt no Gulbenes novada pašvaldības pamatlīdzekļu uzskaites pēc utilizācijas akta saņemšanas.

5. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis